钦定古今图书集成/理学汇编/字学典/第078卷 > 王氏法书苑 > 《跋智永书千字文》前人
## 钦定古今图书集成/理学汇编/字学典/第078卷 > 王氏法书苑 > 《跋智永书千字文》前人

右《千字文》，今流俗多传此本为浮屠智永书。考其字
画，时时有笔法不类者杂于其间，疑其石有亡缺，后
人妄补足之。虽识者览之，可以自择，然终汨其真，遂
去其二百六十五字。其文既无所取，而世复多有所
佳者字尔。故辄去其伪者，不以文不足为嫌也。蔡君
谟，今世知书者，犹云未能尽去也。嘉祐八年十月十
八日书。